
Disgrifiad swydd
Teitl: 		Arweinydd Tîm Ymchwiliadau - Perfformiad ac Adnoddau
Yn adrodd i: Rheolwr Ymchwiliadau - Perfformiad ac Adnoddau
Lleoliad:	Croydon, Canary Wharf, Sale, Wakefield, Birmingham a Chaerdydd
Gradd:	13
[bookmark: _Hlk208228210]Cyflog: 	£47,493  (ynghyd â lwfans pwysoli Llundain o £5,130 os wedi lleoli yn Croydon neu Canary Wharf)
Cytundeb:	Potensial ar gyfer Tymor Parhaol a Cyfnod Penodol
Pwrpas
Fel Arweinydd Tîm Ymchwiliadau - Perfformiad ac Adnoddau byddwch yn rhan o dîm Ymchwiliadau deinamig a chynhwysol sy'n gweithio i oruchwylio recriwtio, achredu, perfformiad, datblygiad personol a phroffesiynol timau o Ymchwilwyr ac Ymchwilwyr dan Hyfforddiant.  
Ochr yn ochr â'r Arweinydd Tîm Ymchwiliadau - Busnes Craidd, byddwch yn sicrhau cyflawniad ymchwiliadau cadarn ac annibynnol o ansawdd uchel, ac yn dangos ein gwerthoedd ym mhob agwedd ar eich rôl.
Byddwch yn hyfforddi a mentora timau o ymchwilwyr, gan sicrhau rhagoriaeth weithredol trwy adolygu ansawdd ymchwiliadau ac allbynnau ymchwilio.  
Byddwch yn cefnogi'r Rheolwr Ymchwiliadau - Cyfarwyddiaeth Perfformiad ac Adnoddau a Galw i nodi galw a chyflenwad ymchwilwyr at ddibenion cynllunio a datblygu'r gweithlu. 
Cyfleoedd Eraill
Efallai bydd y cyfle i Arweinwyr Tîm Ymchwiliadau mewn Perfformiad ac Adnoddau (P&R) ym mhob lleoliad ddod ar gael. Mae cyfleoedd gwarantedig ar gyfer rolau Arweinwyr Tîm Ymchwiliadau mewn busnes craidd ar gael. Byddem yn gofyn i chi adolygu'r ddau ddisgrifiad swydd, ac os ydych yn dymuno cael eich ystyried ar gyfer rolau P&R yn ogystal â rolau Craidd i ateb y cwestiwn sifftio ychwanegol ar eich cais. Os nad ydych yn dymuno cael eich ystyried ar gyfer P&R, gadewch y cwestiwn hwn yn wag.

Rydym yn gweithio yng nghyd-destun ein gwerthoedd cytunedig sy'n llywio'r ffordd rydym yn gwneud pethau yn IOPC. Bydd angen i’r Arweinydd Tîm Ymchwiliadau - Perfformiad ac Adnoddau fod yn ymrwymedig i reoli yng nghyd-destun y gwerthoedd hyn.

Mae IOPC wedi ymrwymo i hyrwyddo cydraddoldeb a gwerthfawrogi amrywiaeth ym mhopeth rydym yn ei wneud. Ein gweledigaeth yw bod, a chael ein gweld fel, arweinydd mewn cyflogaeth a gwasanaethau cynhwysol, gan ddangos yr ethos hwn ym mhopeth a wnawn.
· Gan ein bod yn gyflogwr Hyderus o ran Anabledd, mae IOPC yn ymroddedig i gael gwared ar y rhwystrau i bobl anabl ffynnu yn y gweithle. 
· Mae ein Rhwydweithiau Staff yn gweithio'n gyson i wneud IOPC yn arweinwyr cyflogaeth cynhwysol, o'n Rhaglen Cynghreiriaid i Operation Hotton, i Safonau'r Gymraeg a Polisi Adnabod y Llinell, rydym o hyd yn chwilio am ffyrdd newydd i greu amgylchedd i bawb ddatblygu a ffynnu.

[bookmark: _Hlk33789511]Prif ddyletswyddau a chyfrifoldebau
Cyffredinol:
· Sicrhau cyflawni ymchwiliadau cyson ac o ansawdd uchel yn erbyn targedau safon a pherfformiad sylfaenol ac yn unol â pholisi.  
· Cyfrannu fel aelod o'r tîm Ymchwiliadau ehangach at reoli a datblygu'r swyddogaeth Ymchwiliadau. 
· Ffurfio rhan o'r rota cenedlaethol 24 awr ar alwad a fydd yn cynnwys gweithio oriau anghymdeithasol er mwyn rheoli dosbarthiad i safleoedd digwyddiadau i gyfarwyddo rheoli safleoedd a sicrhau bod yr holl gamau angenrheidiol yn cael eu cymryd i gadw ac adennill tystiolaeth   
· Datblygu a gweithredu gweithio cydweithredol effeithiol gyda'r holl gyfarwyddiaethau eraill o fewn IOPC i wella perfformiad yn barhaus a sbarduno newid diwylliannol.
· Bod yn gyfrifol am feithrin ymddygiadau tîm sy'n cyd-fynd â Gwerthoedd ac Ymddygiadau IOPC.   
· Cynnal arbenigedd proffesiynol a chadw i fyny â’r wybodaeth ddiweddaraf am ddeddfwriaeth, polisi ac arferion da perthnasol er mwyn ymdrechu am ragoriaeth weithredol.

Trawsnewid:
· Cymryd rhan weithredol yn rhaglen Trawsnewid IOPC i sicrhau ein bod yn gwneud yr hyn y gall dim ond IOPC ei wneud a chyflawni ymchwiliadau effeithiol, amserol ac o ansawdd uchel.
· Nodi ffyrdd o wella'r ffordd y caiff ymchwiliadau eu cwblhau a'u cyflwyno.

Penodol i’r rôl:
Cyflawni:
· Darparu cyfarfodydd goruchwylio strwythuredig a DRIVE i sicrhau bod Ymchwilwyr ac Ymchwilwyr dan Hyfforddiant yn hyderus, yn gymwys ac yn ymgysylltu.
· Monitro ac olrhain perfformiad ymchwilwyr ac ymchwilwyr dan hyfforddiant, nodi tueddiadau, bylchau a meysydd sy'n tanberfformio; sicrhau bod polisïau a gweithdrefnau rheoli pobl priodol yn cael eu cymhwyso'n gyflym ac yn effeithiol.
· Sicrhau bod y tîm yn gweithredu mewn cydymffurfiaeth â'r ddeddfwriaeth, y polisïau, y prosesau a'r canllawiau sy'n llywodraethu gwaith y tîm.
· Cefnogi'r Rheolwr Ymchwiliadau - Perfformiad ac Adnoddau a'r Dirprwy Gyfarwyddwr Galw, Adnoddau a Pherfformiad, i gynllunio a phenderfynu ar lwyth gwaith y timau Ymchwiliadau, gan sicrhau defnydd effeithiol o'r adnoddau sydd ar gael i fodloni anghenion busnes, nodi gofynion adnoddau yn y dyfodol ac unrhyw recriwtio angenrheidiol. 
· Goruchwylio dyraniad ymchwilwyr ac ymchwilwyr dan hyfforddiant i ymchwiliadau cyfan yn ogystal ag i gamau gweithredu penodol. 
· Cefnogi ansawdd a phrydlondeb dilyniant achosion a gweithio'n agos gydag Arweinydd y Tîm Ymchwiliadau - Busnes Craidd ar flaenoriaethu achosion a chamau gweithredu. 
· Gweithio'n agos gyda'r Tîm QSI i yrru gwelliant, ansawdd a chymesurdeb mewn ymchwiliadau.
· Cefnogi'r Rheolwr Ymchwiliadau - Perfformiad ac Adnoddau gyda'u gwahanol swyddogaethau a allai gynnwys (nid yw'n rhestr gyfyngedig); perchnogaeth pynciau, diweddaru'r Canllawiau Llawlyfr Gweithrediadau, dadansoddi perfformiad a chysylltu â rhanddeiliaid mewnol ac allanol. 
· Sicrhau ansawdd a dilyniant amserol camau gweithredu yn dilyn goruchwyliaeth gweithredu. 
· Dirprwyo ar gyfer y Rheolwr Ymchwiliadau - Perfformiad ac Adnoddau, lle'n briodol, i ddarparu arweinyddiaeth fewnol ac allanol ar draws maes llawn gweithgareddau cyflawni gweithredol. 

Cymhwysedd Diwylliannol, Cydraddoldeb, Amrywiaeth a Chynhwysiant
· Hyrwyddo arferion cynhwysol ar draws y tîm ymchwiliadau.
· Sicrhau rheolaeth teg o achosion a sicrhau bod ymchwiliadau yn cael eu cynnal heb ragfarn na gwahaniaethu. 

Manyleb y person
[bookmark: _Hlk33789370]Profiad Hanfodol
· Ymchwilydd Achrededig (Unedau 1 - 4) neu brofiad ymchwiliol o natur gyfatebol. 
· Dealltwriaeth o system gwynion yr heddlu a'r fframwaith statudol y mae IOPC yn gweithredu o’i fewn  
· Dealltwriaeth o berthnasedd Deddf Hawliau Dynol 1998; rhwymedigaethau IOPC o dan Ddeddf Cydraddoldeb 2010, gan gynnwys Dyletswydd Cydraddoldeb y Sector Cyhoeddus, a deddfwriaeth arall perthnasol i waith IOPC  
· Ymwneud â hyrwyddo diwylliant sy'n gwerthfawrogi amrywiaeth profiadau a chefndiroedd ac yn ymgorffori ymddygiadau tîm effeithiol.  
· Profiad o flaenoriaethu a rheoli tasgau ac adnoddau yn effeithiol er mwyn sicrhau canlyniadau o safon o fewn amserlenni heriol.  
· Profiad o oruchwylio achosion yn effeithiol, sicrhau ansawdd a phrosesau gwella perfformiad.  
· Profiad o gefnogi staff, sy'n gweithio mewn amgylchedd gyda chraffu sylweddol, deunydd heriol a allai fod yn emosiynol, ac adeiladu gwydnwch a’r gallu i addasu.
· Trwydded yrru sy’n ddilys yng Nghymru a Lloegr. 


Dymunol:
· Profiad o weithio mewn strwythur rheoli matrics.
· Arweinydd tîm profiadol sydd â hanes o adeiladu timau gweithredol perfformiad uchel mewn amgylchedd cymhleth.

Sgiliau a Galluoedd
· Y gallu i addasu ac addasu cyflawni yn seiliedig ar ddatblygiadau annisgwyl neu heriau mewn ymchwiliadau. 
· Y gallu i nodi gwelliannau i brosesau ac anghenion hyfforddi i wella canlyniadau ymchwilio
· Medrus mewn darparu adborth strwythuredig, hyfforddi a mentora.
· Y gallu i gyfleu gwybodaeth yn effeithiol a thrafod a dylanwadu ar eraill.  
· Tystiolaeth o sgiliau dadansoddol ac ysgrifennu adroddiadau rhagorol; y gallu i gyrraedd a dogfennu penderfyniadau clir, rhesymegol, seiliedig ar dystiolaeth ac annibynnol yn seiliedig ar ddadansoddi gwybodaeth bresennol a gwybodaeth sy'n dod i'r amlwg.
· Sgiliau llafar, ysgrifenedig a chyflwyno datblygedig iawn.
· Y gallu i wneud penderfyniadau gwybodus o dan bwysau. 
· Galluoedd rheoli adnoddau gan gynnwys deall sut i ddyrannu adnoddau yn effeithlon.

Dymunol:
· Dealltwriaeth o Blismona yn y DU
· Profiad o weithio gyda'r Tîm(au) Ymchwiliadau o fewn Croydon

Amodau gweithio
Mae IOPC yn gweithredu polisi gweithio hybrid sy'n ei gwneud yn ofynnol i bob aelod o staff dreulio, ar gyfartaledd, 40% o'u horiau cytundebol yn eu swyddfa craidd ddynodedig (neu swyddfa arall pan fydd anghenion busnes yn berthnasol). Gall presenoldeb yn y swyddfa gynnwys hyfforddiant personol, cyfarfodydd rhanddeiliaid a theuluoedd, digwyddiadau, ac unrhyw waith na ellir ei wneud o bell.

Addasiadau rhesymol
[bookmark: _Hlk99540515]Mae IOPC yn weithle amrywiol a chynhwysol ac rydym am eich helpu i ddangos eich potensial llawn pa bynnag fath o asesiad a ddefnyddir. Rydym yn agored i ddarparu'r offer sydd eu hangen arnoch i lwyddo, o amser ychwanegol i newidiadau fformatio, i enwi dim ond ychydig. Os oes angen unrhyw addasiadau rhesymol arnoch i'n proses recriwtio, anfonwch e-bost at recruitment@policeconduct.gov.uk 
Rhestr wirio paratoi
	
☐	Adolygwch y disgrifiad swydd llawn 
☐	Adolygwch yr ymddygiadau a'r disgrifyddion ar gyfer pob ymddygiad
☐	Adolygwch y Geiriadur Cryfderau 
☐ 	Adolygwch gwerthoedd IOPC
☐	Ystyriwch eich Cryfderau (os yn berthnasol)
☐	Ystyriwch ddrafftio atebion enghreifftiol sy'n cwmpasu'r elfennau
☐	Paratowch rai cwestiynau i'w gofyn i'r cyfwelwyr

Gorchwyl
Ein gorchwyl yw gwella plismona
trwy arolygiaeth annibynnol o
gwynion yr heddlu, dwyn yr
heddlu i gyfrif, a sicrhau bod
dysgu yn effeithio ar newid.

Gweledigaeth
Ein gweledigaeth yw bod pawb
yn gallu bod & fydd a hyder yn
yr heddlu.

Amcanion

Ymwybyddiaeth a hyder

Atebolrwydd

Arwain gwelliannau

Perfformiad

Yr hyn rydymyn
gobeithio’i gyflawni

Bod pobl yn gwybod am y
system gwynion a'u bod yn
hyderus wrth ei ddefnyddio.

Bod y system gwynion yn
darparu canlyniadau teg sy'n
seiliedig ar dystiolaeth sy'n dwyn
yr heddlu i gyfrif.

Mae ein tystiolaeth a'n dylanwad
yn gwella plismona.

Rydym yn sefydiiad sy'n cyflawni
perfformiad uchel.

Dod o hyd i'r gwirionedd

Rydym yn teimlo'n freintiedig i fod yn geidwaid system gwyno'r heddlu. Rydym yn
gwerthfawrogi ymddiriedaeth y cyhoedd a'r heddlu ac yn ymrwymo i fod yn gyfiawn ac
yn deg wrth ddatgelu’r gwirionedd. Rydym yn cydnabod bod canlyniad cyfiawn yn
dibynnu ar fod yn ddiduedd ac yn dryloyw wrth gyrraedd y gwirionedd am yr hyn a
ddigwyddodd.

Cynhwysol

Mae gennym ddiwylliant cynhwysol. Rydym yn deg ac yn ddiduedd wrth i ni drin pob
unigolyn. Rydym yn gweithio ar draws ffiniau, yn fewnol yn ogystal ag yn allanol, yn
cydweithio ac yn adeiladu perthnasoedd cryf.

Grymuso pobl

Rydym yn credu y dylai pawb fod yn arweinydd ac a rhan mewn llunio cyfeiriad y
sefydliad. Rydym yn darparu amgylchedd cefnogol a heriol lle gall pobl fiynnu a
chyrraedd eu potensial. Rydym yn ymddiried yn ein pobl i wneud y pethau iawn.
Rydym yn annog cymryd risgiau a fesurwyd a gwneud penderfyniadau yn seiliedig ar
dystiolaeth. Pan wneir camgymeriadau gwirioneddol, byddwn yn cynorthwyo pobl ac yn
nodi cyfleoedd ar gyfer dysgu a gwella. Rydym yn sicrhau y gall pobl gyflwyno cwynion
heb brofi triniaeth annheg.

Bod yn ddygn

Mae ein gwaith yn gofyn i ni fod yn eofn, yn wydn ac wedi ymrwymo i wneud
gwahaniaeth i'r cyhoedd. Rydym yn ystyried ein dyletswyddau fel gweision cyhoeddus
o ddifrif ac adlewyrchir ein hymrwymiad yn ein gwaith. Rydym yn cwrdd & heriau &
dyfalbarhad i gyflawni nodau unigol a sefydliadol.

Gwneud gwahaniaeth

Diffinnir gwerth ein gwaith nid yn unig yn 6l maint, ond yn 6l yr effaith sydd gan ein
gwaith ar blismona a hyder y cyhoedd. Rydym yn diffinio ansawdd yn 6l pa mor dda
mae ein gwaith yn bodloni anghenion ein defnyddwyr gwasanaeth. Rydym yn
canolbwyntio ein hymdrechion ar feysydd sy'n gwneud gwahaniaeth i'n cymunedau.

